****

**แผนการจัดการเรียนรู้ที่ ๔**

**หน่วยการเรียนรู้ที่** ๒ โคลงโลกนิติ  **เรื่อง** การพูด

**วิชา** ภาษาไทย  **ชื่อรายวิชา** ภาษาไทย ท ๒๑๑๐๑ **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๑  **ภาคเรียนที่** ๑ **ปีการศึกษา** ๒๕๖๐ **เวลา** ๒ คาบ / ๑๐๐ นาที

**มาตรฐานการเรียนรู้**

มาตรฐาน ท ๓.๑ สามารถเลือกฟังและดูอย่างมีวิจารณญาณ และพูดแสดงความรู้ ความคิด และความรู้สึกในโอกาสต่างๆ อย่างมีวิจารณญาณและสร้างสรรค์

**ตัวชี้วัด**

ท ๓.๑ ม.๑/๑ พูดสรุปใจความสำคัญของเรื่องที่ฟังและดู

ท ๓.๑ ม.๑/๖ มีมารยาทในการฟัง การดู และการพูด

**จุดประสงค์การเรียนรู้**

๑. นักเรียนสามารถอธิบายหลักการพูดสรุปใจความสำคัญจากเรื่องที่ฟังและดูได้

๒. นักเรียนสามารถพูดสรุปใจความสำคัญจากเรื่องที่ฟังและดูได้

๓. นักเรียนมีมารยาทในการฟัง การดู และการพูด

**สาระสำคัญ**

การพูดสรุปความ คือ การพูดที่ตัดข้อความหรือใจความที่ไม่สำคัญออกไป ให้เหลือเฉพาะส่วนที่สำคัญ โดยใช้ประโยคสั้นๆ เรียบเรียงอย่างถูกต้องและเข้าใจง่าย

**สาระการเรียนรู้**

หลักการพูดสรุปใจความสำคัญจากเรื่องที่ฟังและดู

มารยาทในการฟัง การดู และการพูด

**คุณลักษณะอันพึงประสงค์**

มีวินัย

**สมรรถนะสำคัญ**

ความสามารถในการสื่อสาร

**กิจกรรมการเรียนรู้**

**ชั่วโมงที่ ๑**

กิจกรรมขั้นนำเข้าสู่บทเรียน (ทบทวนความรู้เดิม)

๑. นักเรียนทุกคนทบทวนความรู้เกี่ยวกับการสรุปความจากสื่อโดย ใช้สื่อวีดิทัศน์และให้นักเรียนบอกใจความสำคัญที่วิดีทัศน์ต้องการจะสื่อ

๒. ครูแจ้งวัตถุประสงค์การสอน และเชื่อมโยงเข้าสู่เนื้อหา

กิจกรรมขั้นพัฒนาผู้เรียน (เพิ่มเติมความรู้ใหม่)

๓. นักเรียนร่วมกันตอบคำถามต่างๆที่เกี่ยวข้องกับการพูด เช่น พูด คืออะไร ? ,การฟัง การดู และการพูดมีความสัมพันธ์กันอย่างไร ?, การพูดที่ดีมีลักษณะอย่างไร ?

๔. ครูบรรยายความรู้เรื่องการพูดสรุปความจากเรื่องที่ฟังและดู และมารยาทในการฟัง การดู และการพูด Powerpoint การพูดสรุปความจากเรื่องที่ฟังและดู

๕. นักเรียนจับคู่ และช่วยกันยกตัวอย่างการพูดที่ดีคู่ละ ๑ ข้อ

๖. นักเรียนคู่เดิมดูวิดีทัศน์เรื่อง “ขอทำใจ” แล้วพูดสรุปใจความสำคัญจากเรื่องที่ฟังและดู

กิจกรรมขั้นรวบยอด (นำไปใช้)

๗. นักเรียนและครูร่วมกันสรุปความรู้เรื่องการฟัง การดู และการพูด

**ชั่วโมงที่ ๒**

กิจกรรมขั้นนำเข้าสู่บทเรียน (ทบทวนความรู้เดิม)

๑. นักเรียนทบทวนความรู้เกี่ยวกับการพูด ตั้งแต่ การพูดคืออะไร การพูดที่ดีควรมีลักษณะอย่างไร

๒. นักเรียนซ้อมการพูดสรุปใจความจากเรื่องที่ฟังและดู จากเรื่อง “ขอทำใจ”

กิจกรรมขั้นพัฒนาผู้เรียน (เพิ่มเติมความรู้ใหม่)

๓. นักเรียนออกมาพูดสรุปใจความจากเรื่อง “ขอทำใจ” โดยออกมาพูดเป็นคู่ และพูดในส่วนของใจความสำคัญที่วิดีทัศน์จะสื่อ และข้อคิดที่สามารถนำไปใช้ในชีวิตประจำวันได้

๔. นักเรียนและครูช่วยกันแสดงความคิดเห็นและติชมในส่วนของลักษณะการพูดของนักเรียนที่นำเสนอ แล้วนำไปปรับปรุงต่อไป

กิจกรรมขั้นรวบยอด (นำไปใช้)

๕. ครูและนักเรียนช่วยกันสรุปใจความสำคัญและข้อคิดที่ได้จากเรื่อง “ขอทำใจ”

๖. นักเรียนช่วยกันสรุปความรู้ที่ได้จากเรื่องการพูดสรุปความ

**สื่อการเรียนรู้**

Powerpoint การพูดสรุปความจากเรื่องที่ฟังและดู

วิดีทัศน์เรื่อง “ขอทำใจ”

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ**  การพูดสรุปความ คือ การพูดที่ตัดข้อความหรือใจความที่ไม่สำคัญออกไป ให้เหลือเฉพาะส่วนที่สำคัญ โดยใช้ประโยคสั้น ๆ เรียบเรียงอย่างถูกต้องและเข้าใจง่าย | ชิ้นงานจาก“การพูดสรุปใจความสำคัญจากเรื่องที่ฟังและดู” | แบบประเมิน “การพูดสรุปใจความสำคัญจากเรื่องที่ฟังและดู” | ร้อยละ ๖๐ ผ่านเกณฑ์ |
| **ตัวชี้วัด**  ท ๓.๑ ม.๑/๑พูดสรุปใจความสำคัญของเรื่องที่ฟังและดู  ท ๓.๑ ม.๑/๖ มีมารยาทในการฟัง การดู และการพูด | ชิ้นงานจาก“การพูดสรุปใจความสำคัญจากเรื่องที่ฟังและดู” | แบบประเมิน “การพูดสรุปใจความสำคัญจากเรื่องที่ฟังและดู” | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **คุณลักษณะอันพึงประสงค์** มีวินัย | ชิ้นงานจาก“การพูดสรุปใจความสำคัญจากเรื่องที่ฟังและดู” | แบบประเมิน “การพูดสรุปใจความสำคัญจากเรื่องที่ฟัง และดู” | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **สมรรถนะ** ความสามารถในการสื่อสาร | ชิ้นงานจาก“การพูดสรุปใจความสำคัญจากเรื่องที่ฟังและดู” | แบบประเมิน “การพูดสรุปใจความสำคัญจากเรื่องที่ฟัง และดู” | ได้คะแนนร้อยละ ๖๐ ขึ้นไปถือว่าผ่านเกณฑ์ |

**เกณฑ์การประเมินกิจกรรม “การพูดสรุปใจความสำคัญจากเรื่องที่ฟังและดู”**

|  |  |  |  |
| --- | --- | --- | --- |
| **องค์ประกอบที่ประเมิน** | **ระดับคุณภาพของผลงาน** | | |
| **๓ (ดี)** | **๒ (ผ่าน)** | **๑ (ปรับปรุง)** |
| ๑.เนื้อหา | พูดสรุปเนื้อหาได้ครบถ้วนและถูกต้องทั้งหมด | พูดสรุปเนื้อหาได้ถูกต้องทั้งหมด | พูดสรุปเนื้อหาได้ถูกต้อง ร้อยละ ๗๐ ขึ้นไป |
| ๒.ภาษา | ภาษาที่ใช้สื่อความหมายได้ดี กะทัดรัด และตรงประเด็น | ภาษาที่ใช้สื่อความหมายได้ดี กะทัดรัด | ภาษาที่ใช้สื่อความหมายได้ดี |
| ๓.การพูด | ออกเสียงได้ถูกต้องชัดเจน มีความมั่นใจในตนเอง พูดไม่ติดขัด เรียบเรียงลำดับการพูดได้ดี | ออกเสียงได้ถูกต้องชัดเจน มีความมั่นใจในตนเอง พูดไม่ติดขัด | ออกเสียงได้ถูกต้องชัดเจน มีความมั่นใจในตนเอง |

**เกณฑ์การประเมินการผ่าน**

|  |  |
| --- | --- |
| ๗ – ๙ | ดี |
| ๔ – ๖ | พอใช้ |
| ๑ – ๓ | ปรับปรุง |